Document ID: 32010D0333
Publication Date: 2010-06-14

Content:
DEĊIŻJONI TAL-KUMMISSJONI
tal-14 ta’ Ġunju 2010
li temenda d-Deċiżjoni 2004/211/KE fir-rigward tar-reġistrazzjonijiet tal-Baħrejn u l-Brażil fil-lista ta’ pajjiżi terzi u ta’ partijiet mit-territorju tagħhom li minnhom l-Istati Membri jawtorizzaw l-importazzjoni ta’ equidae ħajjin u ta’ semen, ova u embrijoni tal-ispeċi ekwina
(notifikata bid-dokument numru C(2010) 3665)
(Test b’relevanza għaż-ŻEE)
(2010/333/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 90/426/KEE tas-26 ta’ Ġunju 1990 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta’ equidae (razza taż-żwiemel) (1), u b’mod partikolari l-Artikoli 12(1) u (4), u l-frażi preliminari tal-Artikolu 19 u l-punti (i) u (ii) tal-Artikolu 19 tagħha,
Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992 li tistabbilixxi l-ħtiġijiet dwar saħħa tal-annimali li jirregolaw il-kummerċ ta’, u l-importazzjoni fil-Komunità ta’ annimali, semen, ova u embrijuni mhux suġġetti għal ħtiġijiet ta’ saħħa tal-annimali meħtieġa f’regoli speċifiċi tal-Komunità li hemm referenza għalihom fl-Anness A(I) għad-Direttiva 90/425/KEE (2), u b’mod partikolari l-Artikolu 17(3)(a) tagħha,
Billi:
(1)
Id-Direttiva 90/426/KE tistipula l-kundizzjonijiet tas-saħħa tal-annimali għall-importazzjoni ta’ equidae ħajjin fl-Unjoni. Hi tipprevedi li l-importazzjoni ta’ equidae fl-Unjoni hija awtorizzata biss minn pajjiżi terzi jew partijiet mit-territorji tagħhom li ilhom ħielsa mill-glanders għal perjodu ta’ mill-inqas sitt xhur.
(2)
Id-Deċiżjoni tal-Kummissjoni 2004/211/KE tas-6 ta’ Jannar 2004 li tistabbilixxi l-lista ta’ pajjiżi terzi u ta’ partijiet mit-territorju tagħhom li minnhom l-Istati Membri jawtorizzaw l-importazzjoni ta’ equidae ħajjin u ta’ semen, ova u embrijoni tal-ispeċi ekwina (3), tistabbilixxi lista ta’ pajjiżi terzi, jew partijiet minnhom fejn japplika t-taqsim ta’ pajjiżi f’reġjuni, li minnhom l-Istati Membri jawtorizzaw l-importazzjoni ta’ equidae u s-semen, l-ova u l-embrijuni tagħhom, u tindika l-kundizzjonijiet l-oħra li japplikaw għal din l-importazzjoni. Din il-lista hija stipulata fl-Anness I għal dik id-Deċiżjoni.
(3)
Il-glanders tinstab f’partijiet mit-territorju tal-Brażil u għalhekk l-importazzjoni tal-equidae u, bħala konsegwenza, tas-semen, tal-ova u tal-embrijuni tagħhom hija awtorizzata biss minn partijiet tat-territorju ta’ dak il-pajjiż terz, elenkati fil-kolonna 4 tal-Anness I għad-Deċiżjoni 2004/211/KEE, li huma ħielsa mill-mard. L-Istat ta’ Goiás huwa elenkat f’dik il-kolonna. Id-Distrito Federal huwa entità amministrattiva separata li jinstab fl-Istat ta’ Goiás. Mil-lat epidemjoloġiku d-Distrito Federal kien sa issa kkunsidrat bħala parti mill-Istat ta’ Goiás u ma kienx imsemmi b’mod speċifiku f’dik il-kolonna.
(4)
F’April tal-2010 l-Brażil innotifikat l-Organizzazzjoni Dinjija għas-Saħħa tal-Annimali (OIE) bil-konferma ta’ każ ta’ glanders f’żiemel fid-Distrito Federal. Minħabba li d-Distrito Federal ma għadux ħieles mill-glanders, għandu jiġi emendat l-Anness I għad-Deċiżjoni 2004/211/KE biex jindika li d-dħul fl-Unjoni ta’ equidae, u s-semen, l-ova u l-embrijuni ta’ annimali tal-ispeċi ekwina ma għadux awtorizzat minn dak ir-reġjun.
(5)
Barra minn hekk, il-Kummissjoni rċeviet rapport dwar xi każi kkonfermati ta’ glanders fil-Baħrejn. Għaldaqstant, ma għandhiex tibqa’ awtorizzata l-introduzzjoni ta’ żwiemel irreġistrati u tas-semen tagħhom mill-Baħrejn.
(6)
Għalhekk, id-Deċiżjoni 2004/211/KE għandha tiġi emendata skont dan.
(7)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-Annexx I għad-Deċiżjoni 2004/211/KE huwa emendat kif ġej:
(1)
ir-reġistrazzjoni għall-Baħrejn hija sostitwita b’dan li ġej:
“BH
Baħrejn
BH-0
Il-Pajjiż kollu
E
-
-
-
-
-
-
-
-
-”
(2)
ir-reġistrazzjoni għall-Brażil hija sostitwita b’dan li ġej:
“BR
Brażil
BR-0
Il-Pajjiż kollu
-
-
-
-
-
-
-
-
-
-
BR-1
L-Istati ta’
Rio Grande do Sul, Santa Catarina, Paraná, São Paulo, Mato Grosso do Sul, Goiás, Minas Gerais, Rio de Janeiro, Espíritu Santo, Rondônia, Mato Grosso
D
X
X
X
X
X
X
X
X
X
BR-2
Distrito Federal
D
-
-
-
-
-
-
-
-
-”
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, l-14 ta’ Ġunju 2010.

Metadata:
Eurovoc Level 1 Categories: 100149
100147
100161
100156
Eurovoc Level 2 Categories: 100191
100193
100215
100249
100279
100250
100281
Eurovoc Level 3 Categories: 2488
711
2479
614
5962
2711
1632
2705
All Eurovoc Categories: 1309
192
1937
3408
4572
5040
6268
842